EkBass/fiwiki-20250220-pages-articles huggingface dataset:
Suzuki

Suzuki on japanilainen moottoripyörien, mopojen, autojen sekä perämoottorien valmistaja. Se on perustettu vuonna 1909. Urheilussa Suzuki on menestynyt paremmin moottoripyöräilyssä kuin autoissa. Road racingin MM-sarjassa Suzukin kulta-aika oli vuosina 1976–1982, jolloin se voitti seitsemän 500-kuutioisten valmistajien maailmanmestaruutta. Autonvalmistuksessa Suzuki keskittyy pikkuautoihin ja maastureihin. Kuuluisin Suzukin valmistama auto lienee Suzuki SJ -maastoauto. Vuodesta 1959 Suzuki valmisti Suzulight 360 -kääpiöautoa, jonka tilalle tuli vuonna 1966 Suzuki Fronte.Leila Suutarinen (toim.): Vehoniemeläinen 7/1989, s. 31. Kangasala: Vehoniemen Automuseosäätiö, 1989. Saabin maahantuoja Oy Importer Ab toi vuonna 1963 koekappaleena Suomeen yhden Suzulight-auton.Kimmo Levä (toim.): Tietä perille: Mobilia-vuosikirja 1994, s. 54. Kangasala: Vehoniemen Automuseosäätiö, 1994. Suzuki-autojen tuonnin Suomeen aloitti Korpivaara Oy vuonna 1981. Suomessa myytyjä Suzukin malleja ovat olleet mm. Alto, Swift, Baleno ja Liana sekä SJ-, Jimny- ja Vitara- maastoautot. 1980-luvulla myytiin myös pientä Suzuki Carry -pakettiautoa umpi- ja avolavamalleina. Vuonna 1982 rekisteröitiin 831 Suzuki-henkilöautoa ja 489 Suzuki-pakettiautoa. Ensirekisteröinneissä Suzuki oli henkilöautojen tilastossa 22:nnella ja pakettiautojen tilastossa seitsemännellä sijalla.Heikki Laurell (toim.): Suomen henkilöautot 1983, s. 33 ja 35. Helsinki: Kustannus Oy Autotekniikka, 1983. Vuoden 1988 lopussa Suomessa oli rekisterissä 10 285 Suzuki-henkilöautoa, ja merkki oli tilaston 21. sijalla.Heikki Laurell (toim.): Suomen henkilöautot 1990, s. 42. Helsinki: Kustannus Oy Autotekniikka, 1990. Enduromallisten moottoripyörien ja mopojen maahantuojana toimi Aarne Silander vuoteen 1996 asti. Nykyisin Suzuki-autoja tuo maahan Suzuki Motor Finland Oy, joka kuuluu Korpivaaraa pitkään johtaneen Mikko Ennevaaran vuonna 1997 perustamaan Bassadone Automotive Nordiciin (alun perin Simetron Group) . == Moottoripyörämalleja == * Suzuki GSX1300R * Suzuki LS 650 Savage * Suzuki B-King * Suzuki DR125 == Automalleja == * Suzuki Celerio * Suzuki Ignis * Suzuki Jimny * Suzuki Splash * Suzuki Swift ==Katso myös== *Maruti Suzuki India Ltd, Suzukin tytäryritys ja kappalemääräisesti Intian suurin autonvalmistaja ja -myyjä == Lähteet == == Aiheesta muualla == * Suzukin kotisivut * Suzukin kotisivut * Luokka:Seulonnan keskeiset artikkelit
A-Teens

A*Teens (tyyliteltynä A*Teens) oli ruotsalainen Tukholmasta kotoisin oleva neljän hengen pop-yhtye. He lauloivat ruotsalaisen ABBA-yhtyeen tekemiä lauluja nykyajan tyylin mukaisesti, jonka jälkeen he sävelsivät omaa musiikkia. Yhtyeen nimi oli alussa ABBA Teens, joka muutettiin myöhemmin muotoon A*Teens. A*Teensin albumeita on myyty 9,1 miljoonaa kappaletta ja singlejä 2 miljoonaa. == Jäsenet == * Marie Serneholt * Amit Paul * Dhani Lennevald * Sara Lumholdt == Historia == Niklas Berg perusti ryhmän vuonna 1998 nimellä ABBA Teens. Myöhemmin nimeksi vaihdettiin A*Teens alkuperäisten ABBA-jäsenten Björn Ulvaeusin ja Benny Anderssonin pyynnön johdosta. Vuonna 1999 he alkoivat äänittämään esikoisalbumia The ABBA Generation, jonka sisältö koostui ABBAn cover-kappaleista. Albumi julkaistiin ruotsissa 25. elokuuta 1999 ja yhdysvalloissa 11. toukokuuta 2000. Esikoisalbumi nousi parhainmillaan Billboard 200-listalla sijalle 71. Vuoteen 2001 mennessä albumia on myyty yli 6 miljoonaa kappaletta. 26\. helmikuuta 2001 julkaistulla Teen Spirit -albumilla oli omaa musiikkia ABBAn cover-kappaleiden lisäksi. Albumi kohosi Billboard 200-listalla parhainmillaan sijalle 50. Vuonna 2002 he aloittivat työstämään albumia Pop 'Til You Drop!, joka julkaistiin pelkästään yhdysvalloissa 18. kesäkuuta 2002. Albumi kohosi Billboard 200-listalla parhainmillaan sijalle 45. Myöhemmin albumi on julkaistu yhdysvaltojen ulkopuolella suuren kysynnän johdosta. 28\. tammikuuta 2003 yhtye julkaisi New Arrival nimisen neljännen albumin. Vuonna 2004 Greatest Hits-levyn julkaisun jälkeen yhtyeen jäsenet ilmoittivat pitävänsä parin vuoden tauon. Myöhemmin ilmoitettiin yhtyeen lopettaneen kokonaan. == Diskografia == ===Albumit=== * The ABBA Generation (1999) * Teen Spirit (2001) * Pop 'Til You Drop! (2002) * New Arrival (2003) ===Kokoelmat=== * Greatest Hits (2004) * 14 Hits (2004) === Remix albumit === * The ABBA Generation Remix (2001, Japani) === EP:t === * Extr-A-Teens (2000, Chile) * ...To the Music (2001) === Singlet === * "Mamma Mia" (1999) * "Super Trouper" (1999) * "Gimme! Gimme! Gimme! (A Man After Midnight)" (1999) * "Happy New Year" (1999) * "Dancing Queen" (2000) * "Upside Down" (2000) * "Halfway Around the World" (2001) * "Sugar Rush" (2001) * "Heartbreak Lullaby" (2001) * "Can't Help Falling in Love" (2002) * "Floorfiller" (2002) * "Let Your Heart Do All the Talking" (2003) * "A Perfect Match" (2003) * "I Promised Myself" (2004) == Soolourat == Syyskuussa 2004 Dhani Lennevald julkaisi ensimmäisen singlensä "Girl Talk" Ruotsissa, jossa se myi kultaa. Vuoden 2006 alussa myös Marie Serneholt julkaisi singlen "That's the Way My Heart Goes", joka on julkaistu myös Enjoy The Ride -albumilla. Keväällä 2006 häneltä ilmestyi single "I Need A House" samalta albumilta. == Lähteet == == Aiheesta muualla == * A-Teensin kotisivut. Luokka:Ruotsalaiset popyhtyeet
Mundan taistelu

Mundan taistelu käytiin maaliskuun 17. päivä vuonna 45 eaa. Siinä Julius Caesarin joukkoja vastaan asettuivat Sextus Pompeiuksen, Gnaeus Pompeiuksen ja Titus Labienuksen komentamat joukot. Mundan taistelu oli viimeinen Julius Caesarin aloittaman kansalaissodan taisteluista. Optimaatien ratsuväkeä komentanut Titus Labienus menehtyi taistelussa. Sextus Pompeius ja Gnaeus Pompeius onnistuivat pakenemaan, mutta Gnaeus jäi kiinni huhtikuun 12. päivä. == Taistelu == Armeijat kohtasivat Etelä-Hispaniassa Malagan ja Sevillan välillä lähellä Ursoa. Pompeiuksen poikien johtama armeija oli ryhmittynyt kukkulalla noin puolentoista kilometrin päähän Mundan muureista. Pompeiuksen sotilaat tiesivät kuoleman koittavan jos häviäisivät, sillä useat heistä olivat jo kertaalleen antautuneet Caesarille. Tästä syystä he taistelivat epätoivon vimmalla. Toisaalta myös Caesar oli teloituttanut vankejaan, joten myös Caesarin sotilaat taistelivat epätoivoisesti. Caesar yritti ajaa Pompeiusten joukot alas kukkulalta, tässä kuitenkaan onnistumatta. Tästä syystä hän aloitti voimakkaan hyökkäyksen suoraan edestä. Caesar itse komensi armeijansa oikeaa siipeä, missä taisteli myös hänen suosikkilegioonansa Legio X Equestris. Oikea siipi painostikin voimakkaasti Pompeiusten vasempaa siipeä, mistä syystä se joutui vetäytymään. Tämän takia Gnaeus Pompeiuksen oli irrotettava legioona oikeasta siivestään saadakseen tuetuksi perääntyvää vasenta siipeään. Tämän huomattuaan Caesarin ratsuväki käynnisti hyökkäyksen joka muutti taistelun kulun. Caesarin ratsuväki hyökkäsi takaapäin Pompeiusten leirin kimppuun. Pompeiusten ratsuväen komentaja Titus Labienus huomasi tämän, ja lähti vastahyökkäykseen. Legioonat arvelivat Labienuksen lähteneen karkuun varmana tappiosta. Tästä syystä linjat murtuivat sotilaiden kääntyessä pakoon ja Caesarin joukot alkoivat jahdata heitä. == Jälkivaikutukset == Palattuaan Roomaan Caesar julistettiin elinikäiseksi diktaattoriksi ja hän vietti loisteliaan triumfin voittonsa kunniaksi. Tätä Rooman kansa ei kuitenkaan katsonut hyvällä, sillä triumfin aiheena oli kuitenkin voitto Rooman kansalaisista. Pian taistelun jälkeen Mundan kaupunkikin valloitettiin. Myös Gnaeus Pompeius jäi kiinni ja hänet teloitettiin huhtikuun 12. päivä vuonna 45 eaa. == Lähteet == Luokka:Rooman taistelut Luokka:Ensimmäinen vuosisata eaa.
Prolegomena

Prolegomena eli johdatus mihin tahansa metafysiikkaan, joka vastaisuudessa voi käydä tieteestä () on Immanuel Kantin filosofinen teos, joka julkaistiin vuonna 1783, kaksi vuotta Puhtaan järjen kritiikin ensimmäisen painoksen jälkeen. Sen tavoitteena oli toimia yhteenvetona Kritiikille ja selventää sen epäselviksi jääneitä kohtia. Prolegomena sisältää yleiskatsauksen Kritiikin tärkeimmistä väittämistä ja puolustaa niitä, joskus käyttäen argumentteja joita Kant ei ollut käyttänyt Kritiikissä. Kant luonnehti Prolegomenassa käyttämäänsä helpommin lähestyttävää lähestymistapaa "analyyttiseksi", vastakohtana Kritiikin "synteettiselle" mielen kykyjen ja niiden prinsiippien vaiheittaiselle tutkimukselle. Teos on tarkoitettu myös polemiikiksi. Kant oli pettynyt Kritiikin saamasta vaisusta vastaanotosta, ja painotti uudessa teoksessaan toistuvasti hänen kriittisen hankkeensa välttämättömyyttä koko metafysiikan olemassaololle tieteenä. Kant kysyi teoksen esipuheessa, "onko sellainen asia kuin metafysiikka lainkaan mahdollinen?" Kirjan liitteessä kumotaan eräs Kriitikin saama epäsuotuisa arvostelu yksityiskohtaisesti. == Kirjallisuutta suomeksi == * == Aiheesta muualla == * Immanuel Kant: Prolegomena to Any Future Metaphysics , käännös James Fieser, perustuen Paul Carusin vuoden 1902 käännökseen. * Jussi Kotkavirta: Kantin Prolegomena, eli vaikeus popularisoida filosofiaa. Niin & näin 1/1998. * Kimmo Jylhämö: Vesa Oittisen haastattelu. Niin & näin 1/1998. * Vesa Oittinen: Filosofinen tieto - onkohan sitä sittenkään? Niin & näin 1/1998. * S. Albert Kivinen: ”Kyllähän sitä Kantia on kumota yritetty, mutta...” Helsingin Sanomat 22.3.1998. Luokka:Immanuel Kantin teokset
Kollektiivinen alitajunta

Kollektiivinen alitajunta eli kollektiivinen tiedostamaton () C. G. Jungin analyyttiseen psykologiaan sisältyvä teoria koko ihmiskunnalle yhteisestä autonomisesta tiedostamattomasta todellisuudesta, johon kuuluvat arkkityypit ja vaistot. Jung erottelee henkilökohtaisen tiedostamattoman, johon kuuluu tukahdutetut tunteet ja muistot, kollektiivisesta tiedostamattomasta, joka on tyypiltään epäpersoonallinen ja yleinen. Kollektiivisen tiedostamattoman tasot alenevat aina yhä yleisemmälle tasolle, kunnes kemiallisella tasolla saavutetaan täydellinen yleisyys. Jungin mukaan psyyke on siis pohjimmiltaan itse maailma. Luokka:Jungilainen psykologia
Kill City (kortteli)

pienoiskuva|Kuntatalo puretun puutalokorttelin paikalla vuonna 2008. Kill City oli lempinimi puutalokorttelille, joka sijaitsi nykyisen Kuntatalon paikalla Helsingin Kalliossa eli korttelissa Ensi linja – Alppikatu – Toinen linja – Wallininkatu. Siellä toimi 1970-luvun lopussa aktiivinen punk- ja rockyhteisö, jossa olivat mukana muun muassa Ralf Örn, Maukka Perusjätkä, Pete Malmi, Andy McCoy, Mike Monroe, Pelle Miljoona, Tumppi Varonen ja Widows. Kill City sai nimensä Iggy Popin samannimisestä levystä. Puutalot oli rakennettu vuonna 1897 Raajarikkoisten auttamisyhdistyksen ylläpitämää Raajarikkoisten työkoulua varten. Koulu muutti vuonna 1952 Ruskeasuolle. Koko kortteli purettiin vuonna 1980 Kuntatalon rakennustöiden tieltä.Kaija Nenonen & Kirsi Toppari: Herrasväen ja työläisten kaupunki: Helsingin vanhoja kortteleita 2, s. 102–105. Helsingin Sanomat, Helsinki 1983. ISBN 9519135030. Ennen purkamistaan Kill City paloi. Kill Cityn purkamisen jälkeen siellä ollut yhteisö siirtyi Lepakkoluolaan. == Kill City populaarikulttuurissa == Kill City mainitaan Havana Blackin kappaleessa ”Kill City Blues” ja Hanoi Rocksin kappaleessa ”Kill City Kills”. Lisäksi Brother Firetribe -yhtyeen levyllä False Metal on kappale ”Kill City Kid”. Tapio Suomisen nuorisoelokuvassa Täältä tullaan elämä! (1980) on Kill Cityssä kuvattuja kohtauksia. Peter Lindholm ohjasi vuonna 1986 kaupunginosan elämästä kertovan elokuvan Kill City Viitattu 28.5.2021. Viitattu 28.5.2021.. Punkmuseo julkaisi vuonna 2024 Kill Cityn toimintaa käsittelevän kirjan Kill City - Kallio Rock Club 1978 - 1979 tekijänä Virve Valli. == Lähteet == == Aiheesta muualla == Luokka:Helsingin entiset rakennukset ja rakennelmat Luokka:Helsingin korttelit Luokka:Kallio Luokka:Suomalainen populaarimusiikki
Timo Järvilahti

Timo Juhani Järvilahti (s. 5. huhtikuuta 1943 Turku) on suomalainen aiempi kansanedustaja ja Euroopan parlamentin jäsen, nykyinen pappi. Järvilahti oli Keskustan kansanedustajana Turun eteläisestä vaalipiiristä 1991–1994 ja 1996–1999. Järvilahti oli Europarlamentissa 1. tammikuuta 1995 – 10. marraskuuta 1996. Järvilahti on toiminut Halikon kunnanvaltuustossa vuosina 1977–1996 sekä kunnanhallituksessa vuosina 1973–1976. Järvilahti työskenteli Kemira Oy:ssa 1969–1981, maa- ja metsätalousministerin poliittisena sihteerinä 1981–1983 ja maatilahallituksen esittelijänä, toimistopäällikkönä ja apulaisjohtajana 1982–1991. Kansanedustajakautensa jälkeen Järvilahti toimi maatalousylitarkastajana vuodesta 1999. Eduskunnassa Järvilahti oli molempina kausinaan hallintovaliokunnan jäsen. Euroopan parlamentissa hän oli jäsenenä maatalousvaliokunnassa ja kuului muiden keskustalaisten tavoin ELDR-puolueen parlamenttiryhmään. Järvilahti herätti kohua, kun hänen väitettiin lausuneen yöllä naiskollegalleen Erika MannilleEsko Seppänen: Oma pääoma, s. 168 europarlamentissa: "your man go, we go my room". Itse hän perusteli lausumiaan varsinaissuomalaisella huumorilla. Järvilahti on myös hoitanut Maisilan sikatilaa Halikossa. Koulutukseltaan Järvilahti on agronomi, mutta poliittisen uransa jälkeen hän opiskeli papiksi ja toimi sittemmin turistipappina Gran Canarialla sekä Teneriffalla. == Lähteet == == Aiheesta muualla == * * Luokka:Kansanedustajat Luokka:Halikon kunnanvaltuutetut Luokka:Suomen Keskustan europarlamentaarikot Luokka:Suomen Keskustan poliitikot Luokka:Varsinais-Suomen vaalipiiri Luokka:Suomen evankelis-luterilaisen kirkon papit Luokka:Vuonna 1943 syntyneet Luokka:Elävät henkilöt Luokka:Erityisavustajat
Michael B. Tretow

Michael B. Tretow (s. 20. elokuuta 1944 Norrköping, Itä-Götanmaan lääni) on ruotsalainen ääniteknikko, säveltäjä ja muusikko. Kansainvälisesti hänet tunnetaan parhaiten ABBA:n ääniteknikkona. Hänen omasta tuotannostaan Suomessa tunnetaan parhaiten Benny Törnroosin suomeksi levyttämä lastenlaulu Fixu vekotin (Den makalösa manicken). == Elämä == Jo teinivuosinaan 1960-luvulla Tretow oli tunnettu äänenkäsittelykyvyistään, joilla hän sai kellaribändit kuulostamaan paremmilta. Tammikuussa 1968 hän päätyi Metronome-studion palvelukseen, jossa hän äänitti (ja joissakin tapauksissa tuotti) musiikkia. 1970-luvulla ABBA valitsi hänet vakioääniteknikokseen, koska hän oli työskennellyt jo ennestään sen jäsenten Björnin ja Bennyn kanssa. Siitä lähtien hän oli mukana tekemässä kaikkia yhtyeen nauhoituksia. 1975–1976 hän ehti äänittää oman albumin yhdessä ABBA:n kanssa, ja tuloksena syntyi humoristinen englanninkielinen levy Let's Boogie. 1980-luvulla ruotsalainen liikenneturvallisuusjärjestö NTF pyysi Tretowia tekemään musiikkia liikennevalistuksesta lapsille. Tuloksena syntyi neljä jaksoa Trolles trafikkassettradio -sarjaa. Tretow oli myös ääniteknikkona havaijilaismusiikkia parodioineessa Caramba-yhtyeessä, joka tuotti hitin Hubba Hubba Zoot Zoot. 1982 Michael B. Tretow tuotti uuden sooloalbumin, jonka hän tuotti itse rakentamassaan kotistudiossa. 1985 hän teki jälleen lastenmusiikkia, tällä kertaa mainostamaan moralaista huvipuistoa Tomteland. Syntyi huvipuiston mukaan nimetty levy, jonka kappaleesta Den makalösa manicken tuli välitön hitti Ruotsissa. 80-luvun lopulla Tretow oli mukana tekemässä tunnusmusiikkia ja sketsejä radioon ja lisäksi tv-ohjelmia. Tämä toi hänelle niin suurta suosiota, että hän pääsi tekemään Ruotsin tv-kanava Kanal 1:n silloiset tunnusmusiikit 1990-luvun alussa. Hän tuotti myös kaksi albumia yhtyeelle Big Money. Lisäksi hän oli mukana restauroimassa ABBA:n vanhoja levyjä niiden CD-julkaisun yhteydessä. 1995 hän teki ääniraidan Bert-aiheiseen elokuvaan. Vuonna 1999 Mariann Grammofon AB julkaisi Tretowin musiikista kokoelmalevyn Greatest Hits. 2001 Tretow sai vakavan aivoinfarktin, mutta on toipunut siitä suhteellisen hyvin ja voi liikkua sekä puhua. Aktiiviura hänellä kuitenkin on jo ohi; kotistudio Garage de Garbage Brommassa on purettu ja myyty pois. == Diskografia == * Let's Boogie (1976) (julkaistiin uudestaan 1998 CD:llä nimellä Michael B. Tretow) * Michael B. Tretow (1983) * Tomteland (1985) * Den makalösa manicken (1986) * Hystereo Hi-lites (1989) * Michael B. Tretow's "Greatest Hits" (1999) * Trolles trafikvett / Stopp (julkaistu uudestaan 2005) * Trolles trafikvett / Härgårman (julkaistu uudestaan 2005) Tretow, Michael B. Tretow, Michael B. Tretow, Michael B.
Nurpaši Kulajev

Nurpaši Kulajev (s. 1980)Helsingin Sanomat 17.5.2006: Oikeus: Beslanin koulukaappaaja syyllistyi terrorismiin on Venäjän viranomaisten mukaan ainoa hengissä selvinnyt vuoden 2004 syyskuussa toteutetun Beslanin koulukaappauksen 32 tekijästä. Tiistaina 17. toukokuuta 2005 alkoi Vladikavkazissa Venäjän Pohjois-Ossetiassa oikeudenkäynti, jossa Kulajevia syytettiin aseellisesta hyökkäyksestä ja panttivankien otosta sekä puolustuskyvyttömien ihmisten murhasta.Helsingin Sanomat 18.5.2005: Beslanin koulukaappaaja oikeudessa Etelä-Venäjällä Kaikkiaan häntä vastaan nostettiin kahdeksan syytettä, ja 26. toukokuuta 2006 Pohjois-Ossetian korkein oikeus totesi hänet syylliseksi niihin kaikkiin. Kulajev myönsi aluksi syytteet, mutta kiisti myöhemmin kaiken väittäen, että hänet oli sekoitettu hänen veljeensä, joka kuoli turvallisuusjoukkojen rynnäkössä kouluun. Kulajev tuomittiin elinkautiseen vankeuteen. Jotkut Beslanissa kuolleiden oppilaiden äideistä yrittivät hyökätä Kulajevin kimppuun, kun häntä ohjattiin pois oikeustalosta. Kulajevin nimi vaihdettiin, koska hänen uskottiin joutuvan vankilassa väkivaltaisten hyökkäysten kohteeksi. == Lähteet == ==Aiheesta muualla== * YLE uutiset 16. toukokuuta 2006: Beslanin koulukaappauksesta luetaan tuomio * YLE uutiset 26. toukokuuta 2006: Beslanin kaappaajalle elinkautinen Luokka:Terroristit Luokka:Vapaustaistelijat Luokka:Tšetšenialaiset elinkautisvangit Luokka:Vuonna 1980 syntyneet Luokka:Elävät henkilöt
Eric Close

thumb|Eric Close Eric Close (s. 24. toukokuuta 1967, Staten Island, New York, Yhdysvallat) on yhdysvaltalainen näyttelijä. Hänen isänsä on ortopedi ja Eric on vanhin kolmesta veljeksestä. Hänen perheensä muutti ensin Indianaan, sitten Michiganiin ja lopulta Ericin ollessa 7-vuotias San Diegoon Kaliforniaan. Hän valmistui Etelä-Kalifornian yliopistosta vuonna 1989. Hän meni naimisiin vuonna 1995 ja hänellä on avioliitosta kaksi tytärtä. Hän oli kiinnostunut näyttelemisestä jo nuorena, mutta päätti alkaa näyttelijäksi vasta collegen jälkeen. Hän ehti luoda uraa teatterissa, elokuvissa sekä vierailla useissa televisiosarjoissa, ennen kuin sai pääosat sarjoissa Dark Skies (1996), Seitsemän rohkeaa miestä (1998) sekä Hyvin salainen agentti (1999). Hän näytteli FBI-agentti Martin Fitzgeraldia CBS-kanavan televisiosarjassa Ilman johtolankaa, jota tehtiin vuosina 2002-2009. Eric Close näytteli vuonna 2002 myös Takenissa. ==Aiheesta muualla== * *Eric Close-fanisivusto *Toinen fanisivusto Luokka:Yhdysvaltalaiset näyttelijät Luokka:Vuonna 1967 syntyneet Luokka:Elävät henkilöt
Aisankannattaja

Aisankannattaja on halveksiva ilmaus naimisissa tai muuten vakaassa liitossa olevasta miehestä, jonka vaimo on uskoton.Kysy kirjastonhoitajalta -kysymys: Mikä on sanan "aisankannattaja" etymologia? kirjastot.fi, 2002.Kysy mitä vain -arkisto: Mistä tulee nimitys "aisankannattaja"? Ylen aikainen, 2007. Internet Archiven palvelimella. Aisankannattaja ei pysty estämään naisensa uskottomuutta, ei tiedä siitä tai ei pysty lopettamaan liittoa. Ranskaksi aisankannattaja on ”cocuald” ja englanniksi ”cuckold”. Sana on halventava, pilkallinen muoto käkeä merkitsevästä sanasta cuco (ranskaksi) tai cuckoo (englanniksi). Merkitys tulee siitä, että käet munivat toisten lintujen pesiin, jolloin toisen linnun tehtäväksi tulee hautoa ja hoitaa poikanen. Aisankannattajien kerrotaan joskus vertauskuvallisesti ”kantavan sarvia”. Tämä viittaa legendaan, jonka mukaan jossakin eurooppalaisessa kylässä mies olisi häpäisty panemalla hänen päähänsä sarvet, jos hänen vaimonsa synnyttämä lapsi ei näyttänyt häneltä. Legendan mukaan mies olisi pakotettu kulkemaan paraatissa sarvet päässään koko kyläyhteisön pilkatessa. Italiassa, Portugalissa, Brasiliassa ja espanjankielisissä maissa ”sarvet” ovat vertauskuva vaimon uskottomuudelle. Kiinalainen aisankannattajaa merkitsevä termi voidaan kääntää ”vihreän hatun kantamiseksi”. == Lähteet == Luokka:Metaforat Luokka:Sosiaaliset suhteet Luokka:Seulonnan keskeiset artikkelit
Marianne Jean-Baptiste

Marianne Raigipcien Jean-Baptiste (s. 26. huhtikuuta 1967 Lontoo, Iso- Britannia) on brittiläinen näyttelijä. Hänellä on karibialaiset (antigualais- saintlucialaiset) sukujuuret. Hänen läpimurtoroolinsa vuonna 1996 oli kansainvälisessä menestyselokuvassa Salaisuuksia ja valheita, jonka ansiosta hän oli ensimmäinen musta brittiläinen naisnäyttelijä, joka on ollut ehdolla Oscar-palkinnon saajaksi, ja samasta roolista hän sai myös Golden Globe -ehdokkuuden. Jean-Baptiste on myös säveltänyt ja sanoittanut sekä levyttänyt albumin bluesia. Hän näytteli vuodesta 2002 alkaen yhdysvaltalaisessa televisiosarjassa Ilman johtolankaa FBI-agentti Vivian Johnsonia, jolla on vakava sydänsairaus ja pieni poika. Ilman johtolankaa lopetettiin 2009. Jean- Baptiste näytteli brittiläisen rikossarjan Broadchurch toisella kaudella vuonna 2015. Jean-Baptiste on naimisissa brittiläisen balettitanssijan Evan Williamsin kanssa, jonka kanssa hänellä on tytär. == Lähteet == == Aiheesta muualla == * Jean-Baptiste, Marianne Jean-Baptiste, Marianne Jean-Baptiste, Marianne
Hitman (pelisarja)

Hitman on tanskalaisen IO Interactive -pelitalon kehittämä pelisarja, jonka päähahmo on palkkamurhaaja numero 47. Lajityypiltään sarja on sekoitus hiiviskely- ja toimintapeliä. Pelisarjan julkaisijana ovat toimineet Eidos Interactive sekä Square Enix. == Historia == Pelisarja lisäsi hiiviskelypelien lajityyppiin naamioitumisen elementin ja avoimia tasoja. Toisessa osassa Hitman 2: Silent Assassin pelisarja lisäsi luokittelujärjestelmän ja pelaajan haasteen tavoitteena minimoida tarpeettomat kuolemat ja havaitsemiset. Hitman: Blood Money lisäsi NPC-hahmoille kyvyn muistaa mitä pelaaja piti yllään ja lisäsi kohteiden manipulointia. Pelisarjan varhaisiin peleihin musiikin on säveltänyt Jesper Kyd. Hitman: Absolution paljastettiin vuonna 2011. Pelin lähestymistapaa pidettiin virheellisenä sen lisätyn toiminnallisuuden osuuden johdosta. Sarjan eponyymisti nimetty Hitman-peli julkaistiin vuonna 2016 ja aloitti uuden reboot-sarjan, jonka jatko-osa on Hitman 2. Hitman julkistettiin E3 2015 -tapahtumassa ja julkaistiin 11. maaliskuuta 2016 PlayStation 4 ja Xbox One -konsoleille sekä Steam-palvelun kautta. Hitman 2 julkistettiin E3 2018 -tapahtumassa. Hitman 3 julkaistiin tammikuussa 2021. == Sarjan pelit == * Hitman: Codename 47 (2000) * Hitman 2: Silent Assassin (2002) * Hitman: Contracts (2004) * Hitman: Blood Money (2006) * Hitman: Absolution (2012) ;Uusi sarja * Hitman (2016) * Hitman 2 (2018) * Hitman 3 (2021) ===Spin- offit=== *Hitman: GO (2014) *Hitman: Sniper (2015) == Elokuvat == Pelisarjaan perustuen on tehty myös kaksi elokuvaa: Hitman (2007), jossa pääosaa esittää Timothy Olyphant, sekä Hitman: Agent 47 (2015), jonka pääosassa on Rupert Friend. == Lähteet == == Aiheesta muualla == * Hitman: Absolution -pelin sivusto * IO Interactiven sivusto * Luokka:Seulonnan keskeiset artikkelit
Sjöwall ja Wahlöö

Sjöwall ja Wahlöö oli kansainvälisesti tunnettu ruotsalainen kirjailijapariskunta. Avoliitossa eläneet Maj Sjöwall (1935–2020) ja Per Wahlöö (1926–1975) kirjoittivat vuosina 1965–1975 julkaistun kymmenen poliisiromaanin sarjan Roman om ett brott (”romaani rikoksesta”). Sarjan päähenkilönä oli ensimmäinen poliisiassistentti (vastaa Suomen ylikonstaapelia) Martin Beck, joka myöhemmissä kirjoissa yleni ensin rikoskomisarioksi ja sen jälkeen valtakunnan murhakomission päälliköksi. Useista sarjan romaaneista on tehty elokuvia sekä Ruotsissa että muualla maailmassa. Kirjailijoiden on katsottu saaneen vaikutteita Ed McBainin 87. poliisipiiri -sarjasta. Sjöwallilla ja Wahlööllä on kaksi yhteistä lasta, Tetz Sjöwall ja Jens Sjöwall Wahlöö, jotka molemmat työskentelevät elokuvateollisuudessa. == Romaani rikoksesta -sarja == * Roseanna (Roseanna) (1965) * Mies, joka hävisi savuna ilmaan (Mannen som gick upp i rök) (1966) * Mies parvekkeella (Mannen på balkongen) (1967) * Bussimurha (Den skrattande polisen) (1968) * Kadonnut paloauto (Brandbilen som försvann) (1969) * Missä viipyy poliisi (Polis, polis, potatismos) (1970) * Komisario Beck tähtäimessä (Den vedervärdige mannen från Säffle) (1971) * Suljettu huone (Det slutna rummet) (1972) * Poliisimurha (Polismördaren) (1974) * Terroristit (Terroristerna) (1975) ==Lähteet== Luokka:Ruotsalaiset rikoskirjailijat Luokka:Artikkelit useasta henkilöstä
Poppy Montgomery

Poppy Montgomery (synt. Poppy Petal Emma Elizabeth Deveraux Donahue, s. 15. kesäkuuta 1972 Sydney, Uusi Etelä-Wales, Australia) on australialainen näyttelijätär. Poppy Montgomery lähti Australiasta 16-vuotiaana silloisen poikaystävänsä kanssa. Hän matkusti Floridaan 18-vuotiaana, ja sieltä Hollywoodiin aikomuksenaan ryhtyä näyttelijäksi. Hän otti taiteilijanimekseen äitinsä tyttönimen Montgomery. Parhaiten hänet tunnetaan amerikkalaisesta televisiosarjasta Ilman johtolankaa, jossa hän näytteli Samantha Spadea vuosina 2002–2009. Montgomery on näytellyt myös Marilyn Monroeta vuonna 2001 CBS:n Suomessakin nähdyssä minisarjassa Blonde, joka perustui Joyce Carol Oatesin romaaniin. Montgomery on näytellyt myös yhdysvaltalaisessa poliisisarjassa Muistin vanki. Montgomerylla on vuonna 2007 syntynyt poika. Lapsen isä on Montgomeryn miesystävä, näyttelijä Adam Kaufman. == Lähteet == == Aiheesta muualla == * * TV.com: Poppy Montgomery Luokka:Australialaiset näyttelijät Luokka:Vuonna 1972 syntyneet Luokka:Elävät henkilöt
Roselyn Sánchez

Roselyn Sánchez (s. 2. huhtikuuta 1973 San Juan, Puerto Rico) on puertoricolaissyntyinen yhdysvaltalainen malli ja näyttelijä. Sánchez on nuorin neljästä sisaruksesta ja hänellä on kolme vanhempaa veljeä. Jo nuorena hän osoitti kiinnostusta niin näyttelemistä kuin tanssiakin kohtaan. Hän opiskeli markkinointia kolme vuotta Puerto Ricon yliopistossa. Vuonna 1991 18-vuotias Sánchez muutti New Yorkiin, jossa hän otti laulu-, tanssi- ja näyttelemistunteja. Hän palasi Puerto Ricoon vuonna 1992 ja teki samana vuonna elokuvadebyyttinsä. Hän menestyi 1990-luvun alussa hyvin myös kauneuskilpailuissa. Sánchez palasi New Yorkiin ja näytteli saippuasarjassa As the World Turns vuosina 1996–1997. Vuodesta 2005 alkaen Sánchez näytteli Elena Delgadon roolia sarjassa Ilman johtolankaa aina sarjan päättymiseen vuonna 2009 asti. Hän on näytellyt myös neiti Lopezia elokuvassa Koulukyttä (Underclassman). Sánchez oli vuosina 1998–2001 naimisissa Gary Stretchin kanssa. Vuonna 2008 hän avioitui näyttelijä Eric Winterin kanssa, jonka kanssa hänellä on kaksi lasta, vuonna 2012 syntynyt tytär ja vuonna 2017 syntynyt poika. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
Koto (yhtye)

Koto oli italialainen italodiskoryhmä, joka koostui Anfrando Maiolasta (k. 2023) ja Stefano Cundarista (k. 1990). Kokoonpanon suosituimmat kappaleet olivat "Visitors", "Dragon's Legend", "Chinese Revenge" ja "Jabdah", jotka julkaistiin vuosina 1983–1988. Stefano Cundari tunnetaan myös siitä, että hän on ollut mukana ryhmässä "Hipnosis" vuosina 1982–1987. Vuonna 1989 saksalainen levymerkki ZYX Music osti oikeudet Koto-nimeen ja -nauhoituksiin. He palkkasivat hollantilaistuottaja Michiel van der Kuyn nauhoittamaan ja miksaamaan uudestaan joitakin vanhoja Koton tuotoksia. Hän myös teki miksauksia scifi-elokuvien tunnusmusiikista. 2000-luvulla Anfrando Maiola hankki itselleen takaisin oikeudet Koto-nimeen ja jatkoi musiikin tuottamista sen alaisena. Viimeisimmät kappaleet häneltä olivat nimeltään "Koto Is Still Alive" (2001) ja "Blow The Whistle" (2003). == Diskografia == === Albumit === * Masterpieces (1989) * Koto Plays Synthesizer World Hits (1990) * From The Dawn Of Time (1992) * Koto Plays Science-Fiction Movie Themes (1993) === Singlet === * Chinese Revenge (1982) * Japanese War Game (1983) * Visitors (1985) * Jabdah (1986) (Sveitsi: 11, Saksa: 23, Alankomaat: 28) * The Koto Mix (1987) * Dragon's Legend (1988) (Alankomaat: 28) * Time (1989) * Champion's Cue (1990) * Acknowledge (1990) * Mechanic Sense (1992) * Mind Machine (1992) * Koto Is Still Alive (2001) * Blow The Whistle (2003) * Planet X (2003) * Strange Skies (2009) === Kokoelmat === * "Mind Machine" (1992) * "The 12" Mixes" (1995) * "Greatest Hits & Remixes" (2015) == Aiheesta muualla == * http://www.discogs.com/artist/Koto - alkuperäisen kokoonpanon diskografia * http://www.discogs.com/artist/Koto+(2) - Michel van der Kuyn "Koton" diskografia Luokka:Italodisko-artistit Luokka:1980-luvun yhtyeet ja sooloartistit Luokka:Italialaiset yhtyeet
Coleco Telstar

Telstar on Colecon kehittämä ensimmäisen sukupolven pelikonsoli, joka tuli markkinoille 1976. Alun perin laite oli Pong-klooni, mutta myöhemmin markkinoille tuli laitteesta useita eri variaatioita. Telstar perustuu General Instrumentin AY-3-8500-mikropiiriin. == Mallit == *Telstar - (6040, 1976) *Telstar Classic - (6045, 1976) *Telstar Deluxe - (1977) *Telstar Ranger - (6046, 1977) *Telstar Alpha - (6030, 1977) *Telstar Colormatic - (6130, 1977) *Telstar Regent - (6036, 1977) *Telstar Combat - (6065, 1977) *Telstar Sportsman - (1978) *Telstar Colortron - (6135, 1978) *Telstar Marksman - (6136, 1978) *Telstar Galaxy - *Telstar Gemini - (1978) *Telstar Arcade - == Lähteet == Luokka:Pelikonsolit
Helen Fraser

Helen Fraser (s. 15. kesäkuuta 1942 Oldham, Lancashire) on brittiläinen näyttelijä. Hänen tunnetuin televisioroolinsa on sarjassa Bad Girls, jossa hän esitti Sylvia Hollambya. Muita rooleja hän on tehnyt muun muassa sarjoissa Z-Cards, Dixon of Dock Green ja Doctor in the House. ==Aiheesta muualla== * Luokka:Englantilaiset näyttelijät Luokka:Vuonna 1942 syntyneet Luokka:Elävät henkilöt
Garth Ennis

Garth Ennis (s. 16. tammikuuta 1970 Holywood, Pohjois-Irlanti) on pohjoisirlantilainen sarjakuvakäsikirjoittaja, joka tunnetaan erityisesti Preacher-sarjan luojana. Lisäksi hän on kirjoittanut muun muassa Tuomaria, Hellblazeria ja Judge Dreddiä. Ennisin tyylille on ominaista äärimmäinen väkivalta ja musta huumori. == Aiheesta muualla == * Sikiö, Jarkko: Jenkkisarjakuvan tehopari Brittein saarilta: Garth Ennis ja Steve Dillon. Kvaak.fi 3.7.2007. Luokka:Pohjoisirlantilaiset henkilöt Luokka:Brittiläiset sarjakuvantekijät Luokka:Eisner-palkinnon saajat Luokka:Vuonna 1970 syntyneet Luokka:Elävät henkilöt
Jean-Pierre Kusela

pienoiskuva|250px|Jean-Pierre Kusela vuonna 1985. Jean-Pierre Kusela on Vesa- Matti Loirin esittämä ja Spede Pasasen kehittämä kuvitteellinen hahmo, joka oli mukana Spede Show -sketsisarjassa 1985−1987. Kuselan hahmo esiintyi myös Vesku Showssa, jota esitettiin vuosina 1988–1991. Hahmo on parodia tyypillisistä ranskalaisista pehmeä-äänisistä chanson-laulajista, nimenomaan Jean-Claude Pascalista, jonka sukunimi − kuten Kuselankin − vivahtaa ruumiintoimintoon.FINNPICKS - Remaking musical memories Jean-Pierre Kusela on isonenäinen, tummahiuksinen ja -partainen hieman murtaen suomea puhunut yökerholaulaja. Tyypillisessä Kusela-sketsissä tämä esitti laulujaan tupakoiden ja alkoholia naukkaillen ruotsalaispianisti Puppen (Olli Ahvenlahti) säestäessä. Jean-Pierre Kuselan nosti tunnetuksi erityisesti hänen esittämänsä kappale ”Naurava kulkuri”. Kappaleesta tuli niin suosittu, että Vesa-Matti Loiri levytti Kuselan nimellä vuonna 1986 albumin Naurava kulkuri. Albumia myytiin peräti 92 000 kappaletta. Se sai platinalevyn vuonna 1987, ja se on Suomen 60 myydyimmän kotimaisen albumin joukossa. Vuonna 1987 tehtiin toinen albumi, Voi hyvä tavaton, joka myi vielä kultalevyyn oikeuttavan 25 000 kappaletta.http://www.ifpi.fi/tilastot/kplista.html?action=etuk&kirjain;=V Vuonna 1988 Kusela vieraili Tyynen albumilla Pim peli pom. Yhdessä he levyttivät laulun ”Tahdon olla sulle hellä”. Vuonna 1995 julkaistiin CD-single ”Nauravan kulkurin paluu”, joka sisälsi remiksatun version alkuperäisestä vuonna 1986 levytetystä kappaleesta. Debyyttialbumi Naurava kulkuri julkaistiin artistinimellä Kusela ja levyn etiketeissä esittäjäksi kerrotaan Kusela & Puppe ja tunnelbana pojkar. Myöhemmissä levytyksissä artistinimi kirjoitettiin muodoissa Jean-Pierre Kusela ja Jean Pierre Kusela. Jean-Pierre Kusela esiintyi marraskuussa 2001 Spede Pasasen muistokonsertissa Hartwall Areenalla. Konsertti esitettiin MTV3:lla joulukuussa 2001. Kuselan viimeinen esiintyminen oli elokuvassa Uuno Turhapuro – This Is My Life (2004). == Albumit == * Naurava kulkuri (1986) * Voi hyvä tavaton (1987) == Single == * Nauravan kulkurin paluu (1995) == Lähteet == Luokka:Televisiohahmot Luokka:Suomalainen huumorimusiikki Luokka:Vesa-Matti Loiri Luokka:Spede Pasanen
Ingrid Rüütel

Ingrid Rüütel o.s. Ruus (s. 3. marraskuuta 1935 Tallinna) on virolainen etnomusikologi. Rüütel on Viron entisen presidentin Arnold Rüütelin leski; he avioituivat vuonna 1958. Väitöskirja aiheesta Eesti rahvalaulu ajaloolised kihistused etniliste suhete kontekstis hyväksyttiin 1996. Perheessä on kaksi tytärtä, Maris (s. 1958) ja Anneli (s. 1965), joilla on lapsia. == Lähteet == Luokka:Virolaiset musiikkitieteilijät‎ Luokka:Valtionpäämiesten puolisot Luokka:Vuonna 1935 syntyneet Luokka:Elävät henkilöt
Erskine Caldwell

Erskine Preston Caldwell (17. joulukuuta 1903 – 11. huhtikuuta 1987) oli yhdysvaltalainen työväenhenkinen kirjailija. Hän oli papin poika, joka auttoi nuorena isänsä kanssa Georgian itäosan epätoivoisia köyhiä ihmisiä ja kirjoitti sitten romaaneja näiden elämästä.Erskine Caldwell (1903-1987) New Georgia Encyclopedia Caldwell julkaisi kaikkiaan 25 romaania, 12 tietokirjaa ja lähes 250 novellia. Parhaat kaunokirjalliset teoksensa hän kirjoitti 1930-luvulla, ja toisen maailmansodan jälkeen niitä julkaistiin pehmeäkantisina painoksina mikä tuotti Caldwellille hyvät tulot. Hän julkaisi romaaneita vielä 1970-luvulla, mutta niitä pidetään usein puolipornografisina. Muutamasta Caldwellin teoksesta on sovitettu elokuva (Luojan oma maatilkku, 1958) ja näytelmä (Tupakkatie 1930-luvulla). Caldwell oli naimisissa neljä kertaa. Hänen toinen vaimonsa Margaret Bourke-White oli aikansa tunnetuimpia valokuvaajia. Pariskunta teki yhdessä kuvateoksia köyhien elämästä Yhdysvaltojen eteläosassa ja Tšekkoslovakiassa.Petri Liukkonen, Erskine Caldwell (1903-1987) Authors' Calendar 2008 == Suomennettuja teoksia == * Tupakkatie (Tobacco Road, 1932) ** suom. Niilo Teerimäki. Helsinki: Pohjolan kirja 1947 (myös näytelmä TSL [i.a.] ** suom. Mikko Ukkonen. Helsinki: Tammi 1963 Sarja: Kurki-sarja, 23 * Luojan oma maatilkku (God's little acre, 1933) suom. Matti Rossi. Jyväskylä: Gummerus 1966 * Georgian poika (Georgia Boy, 1943) Suom. V. Vankkoja. Turku: Kirjokansi 1946 * Köyhän pojan kaupunki (Tragic Ground, 1944) Suom. Panu Pekkanen. Helsinki: WSOY 1970 * Oikeus ja kohtuus (The Sure Hand of God: A Novel, 1947) Suom. Katri Puumalainen. Helsinki: Artis 1958 * Tämä maa (This Very Earth, 1948), suom. Matti Rossi. Jyväskylä: Gummerus 1967 * Hamrickin jääkarhu ja muita kertomuksia, toim. Rolando Pieraccini, suom. Timothy Binham. Helsinki: Eurographica 1985 ISBN 951-95915-3-2 ** Se yö kun äijä tuli kotiin (The night my old man came home) ** Heikko päivä (A small day) ** Hamrickin jääkarhu (Hamrick's polar bear) ** Muminaa yhdeksällä dollarilla (Nine dollars' worth of mumble) * Lämmin virta, novelli, antologiassa: Mies, nainen ja rakkaus: maailmankirjallisuudesta valikoituja rakkausnovelleja, toim. Kaarlo Marjanen, Ensio Rislakki. Helsinki: Mantere 1947 * Seutu vilisee ruotsalaisia, novelli, suom. Jouko Linturi, antologiassa: Amerikkalaisia kertojia: valikoima Yhdysvaltain kirjallisuutta, toim. Jarl Hellemann Helsinki: Tammi 1959 * Isäpapan poliittinen toimi, novelli, antologiassa: Huumoria ympäri maailman, toim. Jarl Hellemann, suom. Esa Adrian ym., Helsinki: Tammi 1962 – 3. p Helsinki: Tammi 1974 Sarja: Kurki- kirja ISBN 951-30-3007-5 * Kun tuomari Prize ammuttiin, novelli, antologiassa: Kaikkien aikojen rakkaus, suom. Esa Adrian. Helsinki: Tammi 1963 * Meidän äijä paalitti paperia, novelli, antologiassa: Ratavartijan näky ja muita kuuluisia kertomuksia, toim. Kerttu Manninen, Helsinki: WSOY 1965 == Lähteet == Luokka:Yhdysvaltalaiset kirjailijat Luokka:Vuonna 1903 syntyneet Luokka:Vuonna 1987 kuolleet
Teppo Hauta-aho

Teppo Olavi Hauta-aho (27. toukokuuta 1941 Janakkala – 26. marraskuuta 2021 Helsinki) oli suomalainen kontrabasisti ja säveltäjä. ==Ura== Hauta-ahon muusikon ura alkoi Helsingin maalaiskunnan Korsossa, jossa vastapäiseen taloon muuttanut Seppo ”Paroni” Paakkunainen innosti hänet jazzmusiikkiin. Basson hankkiessaan Hauta-aho oli melko iäkäs, mutta soittotaito kehittyi nopeasti. Hän soitti Paakkunaisen kanssa jazzin ohella tanssimusiikkia. Hauta-aho oli 1960-luvulla keskittynyt paljolti moderniin jazziin, mutta opiskeli Sibelius- Akatemiassa myös muuta. Hänen bassonsoitonopettajansa Oiva Nummelin kehotti kerran hakeutumaan Helsingin kaupunginorkesterin koesoittoon. Orkesterimuusikon uransa Hauta-aho aloitti Helsingin kaupunginorkesterissa vuonna 1965, ja päätettyään opintonsa Sibelius-Akatemiassa hän jatkoi František Poštan opissa Prahassa. Jätettyään kaupunginorkesterin vuonna 1972 hän siirtyi Suomen Kansallisoopperan orkesteriin kolme vuotta myöhemmin vuonna 1975, josta hän 1999 siirtyi vapaaksi taiteilijaksi. Hauta-aho sävelsi paljon orkesteri- ja kamarimusiikkia. Hänen tuotantonsa kontrabassolle on huomattavan laaja, esimerkiksi soolobassoteos Kadenza on monien kansainvälisten kontrabassokilpailuiden pakollinen kappale. Vuonna 1986 hän voitti Reine Marie-José -palkinnon teoksellaan Fantasy for Trumpet and Orchestra. Myös jazzpiireissä Hauta-aho oli tunnustettu muusikko. Hän teki yhteistyötä monien merkittävien kansainvälisten muusikkojen kanssa; heitä ovat Cecil Taylor, Anthony Braxton, Evan Parker, Marilyn Crispell ja Yoko Miura. Suomalaismuusikoista Hauta-aho työskenteli muun muassa Eero Ojasen, Pekka Pöyryn, Seppo ”Paroni” Paakkunaisen ja Heikki Sarmannon kanssa. Kolmen viimeksi mainitun kanssa perustettu Tuohi Quartet voitti EBU:n jazzyhtyekilpailun vuonna 1971 Montreux’ssä. == Kuolema == Hauta-aho menehtyi syöpään 80-vuotiaana kotonaan Helsingissä. Hänet on haudattu Hietaniemen hautausmaalle Helsinkiin. ==Teppo Hauta-ahon yhtyeitä== *Tuohi Quartet *Kalmisto-kvartetti *Ensemble Braxtonia *Helsinki Express *Quintet Moderne *Trio Nueva Finlandia *Harri Sjöström Quartet *Cecil Taylor Quartet *Töölö Bass Trio *Kellari trio *Olavi trio *Kalle Kalima & K-18 ==Lähteet== ==Aiheesta muualla== * Teppo Hauta-aho livenä 1970. Ylen Elävä arkisto. * http://jazzfinland.fi/artisti/teppo-hauta-aho/biografia * https://www.liben.com/teppo.html * http://www.spartanpress.co.uk/spweb/creators.php?creatorid=30690 * Teppo Hauta-ahon muistokirjoitus Helsingin Sanomissa. Luokka:Suomalaiset kontrabasistit Luokka:Suomalaiset taidemusiikin säveltäjät Luokka:Suomalaiset jazzmusiikin säveltäjät Luokka:Suomalaiset jazzmuusikot Luokka:Jazzkontrabasistit Luokka:Vuonna 1941 syntyneet Luokka:Vuonna 2021 kuolleet
Airisto Center

Airisto Center oli Yrkeshögskolan Sydvästin merenkulkualan yksikön alainen merialan pelastautumiskoulutuskeskus Paraisilla, Stormälön saarella. Luokka:Paraisten oppilaitokset
Krista

Krista on naisen etunimi. Se on alun perin saksalainen lyhentymä nimestä Kristina. Kristina on Kristianin sisarnimi ja tarkoittaa kristittyä. Kristan nimipäivä on ollut vuodesta 1984 lähtien Suomen almanakassa 24. heinäkuuta. Digi- ja väestötietoviraston tietojen mukaan nimi on annettu Suomessa vuoden 2019 loppuun mennessä 6 883 naiselle, joista suurin osa on syntynyt vuosien 1960 ja 2000 välisenä aikana. Nimen variaatioita eri kielissä ovat muiden muassa Crista ja Christa. == Tunnettuja Krista-nimisiä == * Krista Allen, yhdysvaltalainen näyttelijä * Krista Berg, suomalainen ampumahiihtäjä * Krista Gross, yhdysvaltalais-suomalainen koripalloilija * Krista Guloien, kanadalainen soutaja * Krista Hakala, suomalainen jalkapalloilija * Krista Hannula, näyttelijä ja käsikirjoittaja * Krista Kelly, kanadalainen malli ja näyttelijä * Krista Kiuru, suomalainen SDP:n kansanedustaja ja ministeri * Krista Kosonen, suomalainen näyttelijä * Krista Lagus, tietotekniikan asiantuntija ja yhteiskuntatieteilijä * Krista Laurila, pesäpalloilija * Krista Mikkonen, suomalainen vihreiden kansanedustaja ja ministeri * Krista Moisio, suomalainen jalkapallomaalivahti * Krista Nieminen, suomalainen salibandymaalivahti * Krista Niiranen, suomalainen ampumahiihtäjä * Krista Parkkonen, jääkiekkoilija * Krista Putkonen-Örn, suomalainen freelancenäyttelijä * Krista Pärmäkoski (o.s. Lähteenmäki), maastohiihtäjä ja olympiamitalisti * Krista Pöllänen (o.s. Ylönen), suomalainen keilaaja * Krista Ranta-Pere, suomalainen kilpakävelijä * Krista Siegfrids, Suomen euroviisuedustaja kappaleellaan Marry Me vuonna 2013 * Krista Tervo, suomalainen moukarinheittäjä * Krista Tesreau, yhdysvaltalainen näyttelijä * Krista Uusi-Kinnala, suomalainen kiekonheittäjä * Krista Varantola, suomalainen kielitieteilijä == Kuvitteellisia Kristoja == * Krista Kortelainen, televisiosarjassa Uusi päivä * Krista Luokkanen, Isabella Holmin sisar tv-sarjassa Salatut elämät == Lähteet == Luokka:Etunimet
Mutya Buena

Rosa Isabel Mutya Buena (s. 21. toukokuuta 1985 Lontoo) on englantilainen laulaja. Hänet tunnetaan parhaiten urastaan Sugababes-yhtyeestä, jonka jäsen hän oli vuosina 1998–2005. __NOTOC__ == Ura == Mutya ja hänen läheinen lapsuuden ystävänsä, laulaja Keisha Buchanan tutustuivat juhlissa 1998 Siobhan Donaghyyn, joka perusti myöhemmin heidän kanssaan Sugababes-trion. Mutya on laulanut levyillä One Touch (2000), Angels with Dirty Faces (2002), Three (2003) ja Taller in More Ways (2005). Siobhan jätti yhtyeen vuonna 2001 ja siirtyi soolouralle. Tilalle tuli Heidi Range. Maaliskuun 23. päivä vuonna 2005 Mutya synnytti Tahlia Maya-tyttären poikaystävälleen Jaylle. He asuvat Lontoossa. Joulukuun lopussa 2005 "Ugly"-menestyksen jälkeen Mutya päätti lähteä pois yhtyeestä henkilökohtaisten syiden vuoksi. Hänen tilalleen tuli Amelle Berrabah. Mutya on kertonut olevansa hyvissä väleissä Heidin ja Keishan kanssa ja toivoo Sugababesin jatkavan hänen jälkeensäkin. Mutya kertoi vuonna 2006 siirtyvänsä soolouralle. Mutyan ensimmäinen sooloalbumi, Real Girl, julkaistiin kesäkuussa 2007. Albumilta on julkaistu kolme singleä: levyn nimikappale "Real Girl", "Song 4 Mutya (Out Of Control)", jonka Mutya levytti yhdessä Groove Armadan kanssa sekä "Just a Little Bit". Mutya Buena on myös esiintynyt Suomessa Elämä Lapselle -konsertissa.Haastattelu MTV3:n arkistosta == Diskografia == *Real Girl (2007) *Song 4 Mutya (with Groove Armada) (2007) *Just A Little Bit (2007) *B Boy Baby (2008) == Lähteet == ==Aiheesta muualla== *Sugababesin virallinen sivusto * Luokka:Englantilaiset laulajat Luokka:Vuonna 1985 syntyneet Luokka:Elävät henkilöt
Leonardo Bruni

Leonardo Bruni (noin 1370–1444) oli Firenzen kansleri sekä merkittävä humanisti ja historioitsija. Häntä on kutsuttu ensimmäiseksi moderniksi historiantutkijaksi, koska hän ensimmäisenä jakoi menneen ajan antiikkiin, keskiaikaan ja nykyaikaan. Hänen pääteoksensa on nimeltään Firenzen kansan historia. Bruni syntyi Arezzossa Toscanassa. Hän nousi Firenzen kansleriksi 1410. Hänen aikanaan kanslerin valta ei ollut kovin suuri, sillä Medicin suku ja ennen heitä Albizzin suku pitivät monia lankoja käsissään. Brunin käsitys historian kolmijaosta perustuu Francesco Petrarcan teksteihin, joissa tämä nimitti Pimeäksi ajaksi vuosia Rooman valtakunnan tuhosta omaan aikaansa asti. Bruni ja hänen aikalaisensa päättelivät pimeän ajan (jota Flavio Biondo alkoi kutsua keskiajaksi) päättyneen. Bruni käytti fraasia studia humanitatis kuvaamaan ihmisen toimien tutkimista (erotukseksi teologiasta ja metafysiikasta); sana humanismi on osaltaan peräisin tästä . Muiden renessanssifilosofien tavoin Bruni käänsi monia Aristoteleen ja Platonin teoksia. Hän kirjoitti latinaksi elämäkerrat Cicerosta ja Aristoteleesta, ja italiaksi Dantesta ja Petrarcasta.Katolinen Ensyklopedia Bruni on haudattu Firenzeen Santa Crocen kirkkoon. Jälkipolvet kunnioittivat hänen elämäntyötään pystyttämällä kuusimetrisen Bernardo Rossellinon veistämän marmorisen hautakammion.Web Gallery of Art. Emil Krén ja Daniel Marx. Viitattu 25.2.2023. == Lähteet == == Aiheesta muualla == Luokka:Renessanssifilosofit Luokka:Keskiajan henkilöt Luokka:Italialaiset filosofit Luokka:Italialaiset historioitsijat Luokka:1370-luvulla syntyneet Luokka:Vuonna 1444 kuolleet
Georgios Trapezuntios

Georgios Trapezuntios (, 1395–1484) oli kreikkalainen filosofi ja oppinut, joka käänsi ja teki tunnetuksi lännessä monia kreikkalaisten filosofien klassisia teoksia. Hän syntyi Kreetalla silloisessa Venetsian tasavallassa, ja otti sukunimekseen Trapezuntioksen sukunsa kotipaikan mukaan. Hän muutti Italiaan jossain vaiheessa 1430-lukua, joko Venetsiaan tai Firenzeen. Hän oppi nopeasti latinaa ja tuli tunnetuksi etenkin Aristoteleen kirjoitusten käännöksistä ja niihin perustuvista luennoistaan. Hän pääsi paavin sihteeriksi, sillä silloinen paavi Nikolaus V oli Aristoteleen harras ihailija ja pyrki käännättämään kreikkalaiset klassikot latinaksi. Georgios Trapezuntios pilasi maineensa hyökkäilemällä avoimesti Platonia vastaan ja kääntämällä monia klassikoita hätäisesti ja virheellisesti.George of Trebizond Encyclopedia Britannica. Hän joutui pakenemaan Napoliin ja sieltä Roomaan, missä kuoli köyhänä ja unohdettuna. == Lähteet == Luokka:Bysanttilaiset filosofit Luokka:Renessanssifilosofit Luokka:Vuonna 1395 syntyneet Luokka:Vuonna 1484 kuolleet
Mongolian ylänkö

pienoiskuva|280px|Mongolian ylänkö Keski-Aasian kartan keskellä. Kartta on vuodelta 1903. Mongolian ylänkö on osa laajempaa Keski-Aasian ylänköä ja kooltaan noin 2 600 000 neliökilometriä. Sen pohjoisosa on Mongoliassa ja eteläosa Kiinassa Sisä-Mongolian autonomisella alueella. Ylänköön kuuluu Gobin autiomaan lisäksi kuivaa ruohoaroa. Sen korkeus vaihtelee suunnilleen 915 metristä 1 525 metriin. Alueella sataa vuosittain noin 200 millimetriä. == Lähteet == == Aiheesta muualla == * * Luokka:Kiinan maantiede Luokka:Mongolian maantiede Luokka:Aasian ylängöt Luokka:Seulonnan keskeiset artikkelit
Johannes Bessarion

Basilius Bessarion (noin 1403–1472), joka käännösvirheen takia tunnetaan paremmin nimellä Johannes Bessarion, oli katolinen kardinaali, piispa ja Konstantinopolin latinalainen titulaaripatriarkka. Hän oli yksi niistä kreikkalaisista oppineista, jotka osallistuivat klassisten filosofien teosten kääntämiseen latinaksi 1400-luvulla. Bessarion syntyi Trebizondissa eri lähteiden mukaan joko vuonna 1389, 1395, 1400 tai 1403. Hänet lähetettiin Konstantinopoliin kouluun; vuonna 1423 hän teki munkkilupauksen ja vuonna 1426 hänestä tuli ortodoksisen kirkon diakoni. Vuonna 1437 keisari lähetti hänet Firenzeen osana ortodoksien valtuuskuntaa, joka neuvotteli roomalaiskatolisen kirkon kanssa yhdistymisestä. Samana vuonna hänestä tuli Nikean metropoliitta.Cardinal bessarion Greece.org Kokouksen aikana Bessarion liittyi roomalaiskatoliseen kirkkoon; häntä syytettiin lahjusten vastaanottamisesta, sillä hänestä tuli kokouksen jälkeen kardinaali. Kääntymyksen takia Bessarionin asema Firenzen kirkolliskokouksessa herättää yhä epämiellyttäviä ajatuksia joissakin ortodoksisissa tutkijoissa.Ferrara-Firenzen (1438 – 1439) unionikokouksen alkamisesta 570 vuottaOrtodoksi.net == Lähteet == == Aiheesta muualla == Luokka:Bysanttilaiset filosofit Luokka:Renessanssifilosofit Luokka:Patriarkat Luokka:Trabzonin historia
Pietro Pomponazzi

Pietro Pomponazzi (16. syyskuuta 1462 – 18. toukokuuta 1525) oli italialainen filosofi, lääketieteilijä ja psykologi, joka tunnetaan myös latinalaisella nimellään Petrus Pomionatius.Pietro Pomponazzi Stanford Encyclopedia of Philosophy Pomponazzi syntyi Mantovassa ja aloitti siellä opintonsa. Hän jatkoi opintojaan Padovassa, jossa valmistui lääketieteen tohtoriksi 1487. Hän pääsi saman tien filosofian ylimääräiseksi professoriksi, ja luennoi ensin Padovassa, myöhemmin Ferrarassa kunnes hänet kutsuttiin 1512 Bolognaan. Siellä hän vietti loppuelämänsä ja kirjoitti kaikki merkittävät teoksensa. Jo Ferrarassa, ja vielä enemmän Bolognassa, hän siirtyi lääketieteestä pohtimaan psykologisia ja teologisia asioita. Vuonna 1516 ilmestyi hänen tutkielmansa Sielun kuolemattomuudesta, De immortalitate animi, joka sai aikaan vakavia uskonriitoja. Tutkielma poltettiin Venetsiassa, ja Pomponazzi itse oli kuolemanvaarassa katolisten keskellä. Kaksi myöhempää tutkielmaa julkaistiin vasta Pomponazzin kuoleman jälkeen Baselissa, Sveitsissä. Pomponazzi on kiinnostava ennen kaikkea lähestyvän renessanssin airuena. Hän syntyi aikana jolloin Aristoteleen kirjoitukset ja Tuomas Akvinolaisen tulkinnat niistä olivat sanasta sanaan noudatettavia dogmeja, joista keskusteleminenkin oli harhaoppisuuden rajalla. == Lähteet == Luokka:Renessanssifilosofit Luokka:Italialaiset filosofit Luokka:Vuonna 1462 syntyneet Luokka:Vuonna 1525 kuolleet